b'\n_START_ARTICLE_\nColumbus (kauppakeskus)\n_START_SECTION_\nLiikkeit\xc3\xa4\n_START_PARAGRAPH_\nKauppakeskus Columbuksessa sijaitsee runsaasti p\xc3\xa4ivitt\xc3\xa4istavaroihin, pukeutumiseen, kauneuteen, kotiin ja vapaa-aikaan suuntautuvia liikkeit\xc3\xa4, ravintoloita sek\xc3\xa4 palveluita. Columbuksessa toimivat muun muassa Alko, R-kioski, S-market, K-Supermarket, Lindex, Suomalainen kirjakauppa, Hesburger, Subway, Chico\xe2\x80\x99s, apteekki ja Tokmanni.\n_START_SECTION_\nKauppakeskuksen kattolasin putoaminen 2012\n_START_PARAGRAPH_\nColumbuksessa sattui keskiviikkona 4. hein\xc3\xa4kuuta 2012 onnettomuus, kun kauppakeskuksen noin viiden neli\xc3\xb6metrin kokoinen lasi putosi murusina alas kymmenen metrin korkeudesta. Alue eristettiin, ja loukkaantuneilta v\xc3\xa4ltyttiin. Raivausty\xc3\xb6t kestiv\xc3\xa4t reilun tunnin.'